་ཀྱང་།ས་འོག་ས་སྟེངས་བླ་གསུམ་གྱི་གདུག་པ་ཅན་མ་ལུས་པ་འདུལ་བའི་ཕྱིར་དུ་ཁྲོ་བོའི་དབང་པོ་གཤིན་རྗེ་གཤེད་ཀྱི་རྣམ་པར་བསྟན་པ་ལ་ཕྱག་འཚལ་ལོ་བསྟོད་ཅེས་པ་ནི་གཙོ་བོའི་བསྟོད་པའི་དོན་
བསྡུས་པའོ།།འཁོར་ལ་བསྟོད་པའི་དང་པོ་གཏི་མུག་གཤིན་རྗེ་གཤེད་ནི།གཤིན་རྗེ་གཤེད་པོ་རབ་ཏུ་འཇིགས་པ་གཏི་མུག་འཇོམས་པར་བྱེད་པའི་རྡོ་རྗེའི་ངོ་བོ་ཁྱོད་ནི་སྟོན་པ་སངས་རྒྱས་ཀུན་གྱི་སྐུ་རྡོ་རྗེའི་ངོ་བོར་བལྟས་ནས་ཕྱག་འཚལ་བ་དང་།གཉིས་པ་སེར་སྣ་གཤིན་རྗེ་གཤེད་ནི།ཕྲ་མ་དང་ང་རྒྱལ
སེར་སྣ་སོགས་འཇོམས་པར་བྱེད་པའི་རྡོ་རྗེ་སངས་རྒྱས་ཐམས་ཅད་ཀྱི་ཐུགས་རྡོ་རྗེ་དང་མཚུངས་པར་བལྟས་ནས་ཕྱག་འཚལ་བ་དང་།གསུམ་པ་འདོད་ཆགས་གཤིན་རྗེ་གཤེད་ནི།འདོད་ཆགས་འཇོམས་པར་བྱེད་པའི་རྡོ་རྗེ་སངས་རྒྱས་ཐམས་ཅད་ཀྱི་གསུང་རྡོ་རྗེ་དང་མཚུངས་པར་བལྟས་ནས་ཕྱག་འཚལ
་དང་།བཞི་པ་ཕྲག་དོག་གཤིན་རྗེ་གཤེད་ནི།ཕྲག་དོག་འཇོམས་པར་བྱེད་པའི་རྡོ་རྗེ་སངས་རྒྱས་ཐམས་ཅད་ཀྱི་སྐུ་རྡོ་རྗེ་དང་མཚུངས་པར་བལྟས་ནས་ཕྱག་འཚལ་བ་དང་།སླར་ཡང་གཙོ་བོ་ནི་སངས་རྒྱས་ཐམས་ཅད་ཀྱི་དངོས་པོ་སྟེ་ངོ་བོ་ཡིན་པ་དང་།སངས་རྒྱས་ཐམས་ཅད་གཅིག་ཏུ་འདུས་པ་དང
སངས་རྒྱས་ཐམས་ཅད་ཀྱི་གཙོ་བོ་ཡིན་པའི་སྒོ་ཟླ་བསྟོད་ཅིང་ཕྱག་འཚལ་བ་ཡིན་ནོ།།སྤྱིར་གཤིན་རྗེའི་ཐ་སྙད་ལ་ཕྱི་ནང་གསང་བའི་གཤིན་རྗེ་གསུམ་ཡོད་པས།དེའི་གཤེད་ལའང་ཕྱི་ནང་གསང་གསུམ་ཡོད་དེ།དེ་ཡང་ལས་ཀྱི་གཤིན་རྗེ་སོགས་གཟུགས་ཅན་གྱི་རྫ་རྣམས་ཕྱིའི་གཤིན་རྗེ་དང་།དེའི་གཤེད
ནི་ལྷ་དྲག་པོར་ཁྲོས་པའི་འཇིགས་བྱེད་འཁོར་བཅས་ལྟ་བུ་དང་།ལས་ཉོན་རྣམས་ནང་གི་གཤིན་རྗེ་དང་།དེའི་གཤེད་ནི་བདེ་སྟོང་དབྱེར་མེད་ཀྱི་ཡེ་ཤེས་ལྟ་བུ་དང་།རོ་རྐྱང་དུ་རྒྱུ་བའི་ལས་རླུང་ནི་གསང་བའི་གཤིན་རྗེ་དང་།དེའི་གཤེད་ནི་རོ་རྐྱང་གི་རྒྱུ་བ་དྷཱུ་ཏཱིར་ཞུགས་གནས་ཐིམ་གསུམ་བྱེད་པ་ལྟ་བུ་ཡིན

པའི་ཕྱིར་ཏེ།དར་བན་ཨཱ་ཙརྱས།བྱི་དང་ནད་དང་གཞན་རྣམས་ཀྱི།།དུས་དགྲའི་ཚུལ་དུ་ཤེས་པར་བྱ།།ཞེས་གསུངས་པའི་ཕྱིར།སྐབས་འདིར་འཇམ་དཔལ་གསེར་མདོག་མས་བསྟོད་པ་ནི།སྤྲོས་པ་ལ་དགའ་ན་མ་གཏོགས་མི་དགོས་པར་བཤད་ཅིང་།བསྟོད་པ་དེ་བདག་མདུན་ཐ
མི་དད་ཀྱི་སྐབས་དང་།གཏོར་འབུལ་གྱི་བསྐྱེད་ཆོ་ག་རྒྱས་པ་བྱེད་པའི་ཚེ་འདོན་དགོས་སོ།།།གཉིས་པ་བསྐྱེད་རིམ་ལ་དམིགས་པ་ཇི་ལྟར་བྱ་བ་ནི།འགོ་ནས་འདིའི་བར་གྱི་དམིགས་རྣམ་ཀྱི་སྐབས་དེ་དང་དེར་དེ་ལས་གཞན་པའི་དམིགས་པ་མི་མཐུན་པའི་རྣམ་རྟོག་ཡིད་ལ་མི་བྱེད་ཅིང་།བྱིང་རྒོད་ཀྱི་དབང
་མ་སོང་བ་དང་།སྐྱང་གཞི་སྦྱོང་བྱེད་དོ་ལེགས་པར་ཕྲོད་པ་དང་།རྟེན་བརྟེན་པ་རྣམས་འཇའ་ཚོན་ལྟར་གསལ་བ་ལ་ནུས་པ་ཅི་ཡོད་ཀྱིས་བསླབ་ཞིང་།དེ་ཡང་ཐོབ་མར་འཇོག་བསྒོམ་ལ་གཙོ་བོ་ཞལ་གཅིག་ཕྱག་གཉིས་པའི་སྐུ་སྦྱི་ནས་གསལ་ན་དེ་ལ་དང་།མི་གསལ་ན་སྐུའི་ཆ་གང་གསལ་བ་ལ་སེམས
འཛིན་ཅིང་།སྐུ་ཡང་དང་པོར་རྒྱན་མེད་དང་།ཅུང་ཟད་གོམས་ན་རྒྱན་བཅས་དང་སྐུ་ཡོངས་རྫོགས་དེ་ལ་རིམ་གྱིས་ཡུམ་དང་འཁོར་བསྣན་ཏེ་རྫོགས་པར་འཆར་བ་ལ་བསླབ།གོམས་ན་སྔ་མ་མ་དོར་བར་ཕྱི་མ་གསལ་འདེབས་དགོས་པ་དང་།རགས་པ་བརྟན་ན་ཕྲ་མོའི་རྣལ་འབྱོར་ལ་བསླབ་པ་པོགས་རྒྱས
ར་ནི་གཞན་དུ་ཤེས་དགོས།ལྷ་གང་དང་གང་ལ་ཡང་དེ་དང་དེ་དངོས་ཡིན་ནོ་སྙམ་དུ་ང་རྒྱལ་བྱ་དགོས་ཏེ།དེ་ནི་ལྷ་མྱུར་དུ་འགྲུབ་པ་དང་།ལས་གང་བྱེད་ཀྱང་ནུས་པ་དང་ལྡན་པ་སོགས་དགོས་པ་ཁྱད་པར་ཅན་ཡོད་པའི་ཕྱིར་རོ།།སྒྲུབ་ཐབས་ཐུན་བཞིར་བྱས་ནས་བསྒོམ་པའི་ཚེ།ཐོག་མཐའ་གཉིས་རྒྱས
ཤིང་བར་པ་བསྡུས་པ་དང་།ཐོག་མ་རྒྱས་ཤིང་གཞན་གསུམ་བསྡུས་པ་དང་།ཡང་བཞི་ཀ་རྒྱས་པ་དང་།དམིགས་བསལ་བཞི་ཀའང་བསྡུས་པ་བྱེད་པའི་ལུགས་བཤད་ལ།དེའི་བྱེད་ཚུལ་ཡང་ལེགས་པར་ཤེས་དགོས།བསྡུས་ཏེ་བྱེད་ཚུལ་ནི་བདག་གིས་གཞན་དུ་བཤད་ཟིན་པས་མི་སྤྲོའོ།།

གསུམ་པ་དག་པ་དྲ་ན་པ་ནི།ཞལ་དགུ་ནི།མདོའི་སྡེ།ལུང་དུ་བསྟན་པའི་སྡེ།ཚིགས་སུ་བཅད་པའི་སྡེ།དབྱངས་ཀྱིས་བསྙད་པའི་སྡེ།ཆེད་དུ་བརྗོད་པའི་སྡེ།གླེང་གཞིའི་སྡེ།རྟོགས་པ་བརྗོད་པའི་སྡེ།འདས་པ་བརྗོད་པའི་སྡེ།སྐྱེས་རབ་ཀྱི་སྡེ།ཤིན་ཏུ་རྒྱས་པའི་སྡེ།རྨད་དུ་བྱུང་བའི་སྡེ་
གཏན་ལ་དབབ་པའི་སྡེ་སྟེ་གསུང་རབ་ཡན་ལག་བཅུ་གཉིས་དེ་རྣམས་ཡན་ལག་དགུར་འདུས་པའི་སྒོ་ནས་ཆོས་སྟོན་པ་མཚོན་ལ།ཡན་ལག་དགུར་བསྡུ་ཚུལ་ཡང་།ཆེད་བརྗོད་དང་རྟོགས་བརྗོད་ཀྱི་སྡེ་གཉིས་གླེང་གཞིའི་ནང་དུ་བསྡུས་ནས་གཅིག་ཏུ་བྱ་ཞིང་།ཚིགས་སུ་བཅད་པའི་སྡེ་ནི
དབྱངས་ཀྱིས་བསྙད་པའི་སྡེར་བསྡུས་ནས་གཅིག་ཏུ་བྱས་པས་དགུའོ།།དེ་ལྟར་བྱུང་བའམ་འདས་བརྗོད་ཀྱི་སྡེ་གླེང་གཞིའི་ཡན་ལག་ཏུ་བསྡུ་བའི་ལུགས་ཀྱང་སྣང་།རྭ་གཉིས་ཀྱིས་ནི་ཐུན་མོང་བའི་དབང་དུ་བྱས་ན།ཀུན་རྫོབ་བདེན་པ་དང་།དོན་དམ་བདེན་པ་གཉིས་མཚོན་ལ།ཐུན་མོང་མ་བྷི།
་་ད་བང་དུ་བྱས་ན་ཀུན་རྫོབ་སྒྱུ་མའི་སྐུ་དང་དོན་དམ་འོད་གསལ་གྱི་ཡེ་ཤེས་གཉིས་སོ།།ཕྱག་སོ་བཞི་དང་དེའི་སྟེང་དུ་སྐུ་དང་གསུང་དང་ཐུགས་ཏེ་གསུམ་བསྣན་པའི་སོ་བདུན་གྱིས་ནི་ལམ་བྱང་ཆུབ་ཀྱི་ཕྱོགས་ཀྱི་ཆོས་སོ་འདུན་མཚོན་ཏེ།དེ་ཡང་།དྲན་པ་ཉེར་གཞག་བཞི།ཡང་དག་སྤོང་བ་བཞི།རྫུ
འཕྲུལ་གྱི་རྐང་པ་བཞི།དབང་པོ་ལྔ།སྟོབས་ལྔ།བྱང་ཆུབ་ཀྱི་ཡན་ལག་བདུན།འཕགས་ལམ་ཡན་ལག་བརྒྱད་དེ་སོ་སོར་ཕྱེ་ན་སོ་བདུན་ནོ།།ཞབས་བཅུ་དྲུག་གིས་ནི།རྟོགས་བྱ་ནང་སྟོང་པ་ཉིད་ལ་སོགས་པ་བཅུ་དྲུག་དང་།དེ་རྟོགས་བྱེད་ཀྱི་ལམ་བདེ་བ་ཆེན་པོ་རྒྱས་པའི་རང་བཞིན་ཅན་ཡིན་པས
ཡུམ་དང་སྦྱོར་བ།སྟོང་ཉིད་བཅུ་དྲུག་རྟོགས་པའི་བདེ་སྟོང་དབྱེར་མེད་ཀྱི་ཡེ་ཤེས་མཚོན་བྱེད་ཞབས་བཅུ་དྲུག་གིས།ནང་གི་ཆོས་དང་།ཕྱི་དང་།ཕྱི་ནང་གཉིས་ཀའི་ཆོས་སོགས་བདེན་པར་འཛིན་པའི་བདེན་འཛིན་བཅུ་དྲུག་མཚོན་བྱེད་ཀྱི་མི་ལ་སོགས་པ་བཅུ་དྲུག་ཟིལ་གྱིས་གནོན་པར

མཚོན་པའི་ཆེད་དུ་དེ་དག་ཞབས་འོག་ཏུ་བརྫིས་པའོ།།ཡང་།མི་ལ་སོགས་པ་བརྒྱད་ནི།རིལ་བུའི་གྲུབ་པ་དང་།དེ་བཞིན་དུ་མིག་སྨན་དང་།རལ་གྲི་དང་།ས་འོག་ཏུ་འགྲོ་བ་དང་།ནམ་མཁར་འཕུར་བ་དང་།ལུས་མི་སྣང་བ་དང་།འཆི་མེད་དང་།ནད་ཀུན་འཇོམས་པའི་དངོས
ཐུབ་སྟེ་བརྒྱད་དང་།བྱ་རྒོད་སོགས་བརྒྱད་ནི།སྐུའི་དབང་ཕྱུག་དང་།དེ་བཞིན་དུ་གསུང་དང་།ཐུགས་དང་།རྫུ་འཕྲུལ་དང་།ཀུན་འགྲོ་དང་།གནས་དང་།ཅི་འདོད་བསྐྱེད་དང་།ཡོན་ཏན་གྱི་དབང་ཕྱུག་སྟེ་བརྒྱད་དག་པ་མཚོན་པ་ཡིན་ལ།དེ་ལྟ་བུའི་སངས་རྒྱས་ཀྱི་གོ་འཕང་དེ་སྒྲིབ་བྱེད་ཀྱི་དྲི
མས་གཡོགས་པ་དང་བྲལ་བ་ནི་གཅེར་བུས་མཚོན་པ་དང་།སྐྲ་གྱེན་དུ་བརྫེས་པ་ནི་མྱ་ངན་ལས་འདས་པ་སྟེ།མཐར་ཐུག་གི་ཐར་པའམ་ཆོས་སྐུ་མཚོན་པའོ།།དེ་དག་ནི་མདོར་བསྡུས་པ་ཡིན་ཞིང་།དག་པ་རྒྱས་པར་ནི་ལཱ་ལི་ཏའི་གཞུང་དང་།སོ་ན་ཤྲཱི་དང་རྡོ་རྗེ་གྲུབ་པའི་འགྲེལ་པར
བཤད་ཅིང་།དེ་ཡང་ཞེ་དགུ་མ་ལས།ཞལ་དགུ་གཟའ་དཀུ།སྤྱན་ཉེར་བདུན་རྒྱུ་སྐར་ཉེར་བདུན་དང་སྦྱར་ནས་བཤད་པ་སོགས་ཡོད་ཀྱང་མ་བྲིས།།བཞི་པ་བཟླས་པ་བྱ་ཚུལ་ལ།ཕྲེང་བ་བྱིན་རླབས་ནི་མངོན་རྟོགས་བཞིན་ནམ་གཙོ་རྐྱང་དུ་བསྐྱེད་པ་གང་རུང་བྱས་ཏེ།དེ་ཡང་
ཞི་ཁྲོ་སྒེག་སྒྲུབ་ཐུན་མོང་མ་ཡིན་པ་འདོད་ན།ལོགས་སུ་ཤེས་པར་བྱ་ཞིང་།ཐུན་མོང་བ་ནི་ཡེ་ཤེས་སེམས་དཔའི་ཐུགས་ཀར་ཉི་གང་ན་ཟླ་གང་ན་དང་།དེའི་སྟེང་དུ་འཁོར་ལོ་རྩིབས་དྲུག་པ་དང་།ཧཱུྃ་ཡིག་དྷཱིཿཡིག་ཏུ་བསྒྱུར་བ་ལ།མདུན་ནས་བརྩམས་ཏེ་གཡས་བསྐོར་དུ་རྩིབས་དྲུག་ལ་ཨོཾ
ཨར་པ་ཙ་ན་བཀོད།ཡིག་འབྲུ་རྣམས་འཁོར་ལོ་ལ་མ་རེག་ཙམ་དུ་གནས་པའི་འཁོར་ལོ་གཡས་སུ་འཁོར་བའི་ཚེ་ཡིག་འབྲུ་གཡོན་དུ་འཁོར་བ་ལྟ་བུ་ལས་འོད་ཟེར་འཕྲོས་ལུས་ཀྱི་ནང་ཐམས་ཅད་གང་སྒྲིབ་གཉིས་མི་ཤེས་པའི་མུན་པ་འཐུག་པོ་དང་བཅས་པ་ཐམས་ཅད་བསལ་ནས་ཤེས

རབ་ཀྱི་སྣང་བ་ཐོབ།འོད་ཟེར་ཕྱིར་འཕྲོས་སེམས་ཅན་ཐམས་ཅད་ལ་ཕོག་པས་དེ་རྣམས་ཀྱི་མི་ཤེས་པའི་མུན་པ་ཐམས་ཅད་བསལ།ཤེས་རབ་ཀྱི་སྣང་བ་ཁྱད་པར་ཅན་ལ་བཀོད་པར་བསམ་ལ་ཨ་ར་བ་ཙ་བཟླའོ།།ཡང་ན་ཟླ་གདན་གྱི་དབུས་སུ་དྷཱིཿདང་མཐའ་སྐོར་དུ་ཨར་པ་ཙས་བསྐོར་ནས་བཟླས
བ་བྱའོ།།དེ་ནས་གདན་འཁོ་རོལོ་ཡིག་འབྲུ་དང་བཅས་པ་ཉིད་དཀྱིལ་དུ་གྱུར།ཧྲཱིཿཡིག་ཀྱང་ཧཱུཾ་ཡིག་ཏུ་གྱུར་པའི་ཕྱི་རོལ་ཏུ་མདུན་ནས་བརྩམས་ཏེ་གཡས་བསྐོར་དུ་བྱི་ནས་རིམ་པ་བཞིན་དུ་རྩ་སྔགས་ལས་སྔགས་ཡ་མཱནྟ་ཀཱ་རྣམས་གཡས་སྐོར་གྱིས་འཁོད་པར་བསམ།དེའི་ཚེ་དབུས་ཀྱི
ཧཱུཾ་ཡིག་ལ་སེམས་བཟུང་ལ།ལྷ་འགུག་པའི་བསམ་པས་བགྲང་ཕྲེང་མི་མགོའི་འཕྲེང་བར་གསལ་བའི་སྨིན་མཚམས་ནས་གཙོ་རྒྱང་ངམ་རྟེན་བརྟེན་པ་ཡོངས་རྫོགས་རེ་འབེབས་པའམ་ཧཱུཾ་ཡིག་རེ་ཆད་དེ་སྙིང་ཁའི་ཧཱུཾ་ཡིག་ལ་ཐིམ་པར་བསམས་ལ་ཕྲེང་རྡོག་རེ་དབབ་བ་དང་།ལྷ་ཐམས།
ཅད་ཀྱི་ཞལ་ནས་སྔགས་འདོན་པ་དང་།སྔགས་འཕྲེང་ལས་འོད་ཟེར་སྤྲོ་བསྡུ་སོགས་གཞན་མངོན་རྟོགས་དང་བསྙེན་ཡིག་སོགས་ལས་ཤེས་པར་བྱའོ།།ཡ་མ་རཱ་ཛཱའི་སྔགས་དོན་ལ།ཡ་མ་ནི་གཤིན་རྗེ།རཱ་ཛཱ་ནི་རྒྱལ་པོ།སདོ་གང་དུ།མེ་ལ་བདག་ལ།ཡ་མེ་གཱ་ཤིན་རྗེ་མོ་
རྡོ་ཆོས།རུ་ཎ་དཔྲ།ཡོད་མྱི་འབྱུང་བར།ལ་ད་གང་ཞིག།ཡོ་སྐྱེ་གནས།ནི་ར་ཡ་གཏན་ནས།ཀྵེ་ལ་ཟད་པར་བྱེད་པ།ཡཀྵེ་གནོད་སྦྱིན་མོ།ཡཙྪ་གང་ཡང་།ནཻ་རཱ་མ་ཡ་ནི་འཕྲུལ་བར་མཛོད་ཅིག་པ་སྟེ།འདྲེའི་ངེས་དོན་གྱི་བཤད་པ་དེ་དང་ཅུང་མི་འདྲའོ།།ཧྲཱིཿཥྚྲཱིཿསོགས
ནི་འཕྲོག་བྱེད་མཆེ་བ་རྣམ་པར་འགྱུར་བའི་ཞལ་ཅན་ནོ།།ལ་མཱནྟ་ཀ་ནི་གཤིན་རྗེ་མཐར་བྱེད་ཅེས་པའོ།།བཛྲ་བེ་ཏ་ལི་སོགས་ནི་རྡོ་རྗེ་རོ་ལངས་མཚུར་སྤྱོན་ཅེས་པ་སྟེ་གཞན་སྲའོ།།གཏི་མུག་གཤིན་རྗེ་གཤེད་ཀྱི་སྔགས་བཟླ་བའི་ཚེ་ཙརྩི་ཀའི་ཡབ་ཀྱི་ཐུགས་ཁར་ཡང་

ཕྲེང་འགོད་པ་སོགས་བྱ་བར་བཤད་ཅིང་།མཐར་ཡིག་བརྒྱ་བཟླ།གྲུབ་ན་ཐུན་ཐམས་ཅད་དང་།མ་གྲུབ་ན་ཐུན་ཐ་མའི་མཐར་གཏོར་མ་འབུལ་ཞིང་།རྒྱུན་གྱི་རྣལ་འབྱོར་ལ་ཡོད་དམ་མེད་ཀྱང་རུང་།གཏོར་མགྲོན་ཡང་རྒྱས་བསྡུས་ཅི་ལྟར་བྱེད་ཀྱང་ལོགས་སུ་བསྐྱེད
དགོས་ཀྱི།དིང་སང་ཕལ་ཆེར་གྱིས་འདོན་པ་ལྟར་གཅིག་ཏུ་མི་བྱའོ།།འབུལ་རྒྱུའི་གཏོར་མའི་རྫས་ནི།རྒྱུ་ཟན་དང་།སྲན་མ་དང་།ཤེ་དང་།ཉ་ཤ་དང་།ཆན་ཐུག་དང་།འཁུར་བ་དང་།ཆང་དང་།ཆུ་དང་།སྒོ་སྐྱ་དང་།འོ་མ་སོགས་དང་།གཞན་ཡང་ཅི་རིགས་པར་བཤད་ཅིང
འབུལ་ཚུལ་ནི་སྔར་བཞིན་ནོ།།གསུམ་པ་མཇུག་དང་ཐུན་མཚམས་སུ་ཇི་ལྟར་བྱ་བ་ནི།དུར་ཁྲོད་སྲུང་འཁོར་དང་བཅས་པ་གཞལ་ཡས་ཁང་ལ་ཐིམ་པ་སོགས་ཀྱིས་ཉེར་བསྡུ་བྱས་ནས་འོད་གསལ་ལས་སླར་ཡང་སྐད་ཅིག་གིས་ལྷའི་སྐུར་ལྡང་ངོ་།།འདི་ལྟར་བྱས
འི་དགོས་པ་ནི།རྫོགས་རིམ་གྱི་སྐབས་སུ་འཆི་རིམ་བཞིན་དུ་རླུང་རྣམས་སྙིང་ཁའི་མི་ཤིག་པའི་ཐིག་ལེ་ལ་བསྡུས་པའི་འོད་གསལ་ལས་སྒྱུ་མའི་སྐུར་ལྡང་བའི་དགེ་རྩ་སྨིན་བྱེད་དུ་འགྱུར་བའོ།།།ཐུན་མཚམས་སུ་ཡང་ལྷའི་ང་རྒྱལ་ལ་ཅི་ནུས་སུ་གནས་པ་དང་།ལུས་ངག་གི
བྱ་བ་རྣམས་ཀྱང་ལྷའི་སྒོ་གསུམ་གྱི་མཛད་པར་བལྟ་ཞིང་།བཟའ་བཏུང་གཏོར་མ་ལྟར་བྱིན་གྱིས་བརླབས་ཏེ།ཁ་ཐབ་ཁུང་།ལག་པ་གཉིས་དེ་གང་ཐུག།བཟའ་བཏུང་བསྲེག་རྫས་སུ་མོས་ནས་ལྷ་ཐམས་ཅད་འདུས་པའི་བདག་ཉིད་སྙིང་ཁའི་ཏིང་ངེ་འཛིན་སེམས་དཔའ་ལ་འབུལ།༡༢
བཔའི་ཚེ་སྣོད་བཅུད་འོད་གསལ་དུ་བསྡུས་ནས་ལྟ་བ་དྲན་བཞིན་པའི་ངང་ནས་ཉལ་བ་དང་།ལྡང་བའི་ཚེ་ཙརྩི་ཀ་སོགས་ཀྱིས་བསྐུལ་བར་མོས་པ་དང་།ཁྲུས་ཀྱི་ཚེ་དེ་རྣམས་ཀྱིས་ཁྲུས་བྱ་བར་མོས་པ་ནི།ཁྲུས་ཀྱི་རྣལ་འབྱོར་རོ་དེ་ལྟར་ཉམས་སུ་བླངས་པས་རྫོགས་རིམ

གྱི་རྟོགས་པ་ཁྱད་པར་ཅན་སྐྱེ་བའི་རྒྱུད་སྨིན་པ་དང་།ལྷག་པའི་ལྷས་ཚེ་རབས་ཀུན་ཏུ་རྗེས་སུ་འཛིན་པ་དང་།ཚོགས་བདེ་བླག་ཏུ་རྫོགས་ནས་མྱུར་དུ་འཚང་རྒྱ་བ་སོགས་དོན་ཕུན་སུམ་ཚོགས་པ་ཐམས་ཅད་འགྲུབ་པར་འགྱུར་བར་གསུངས་པ་ལ་ངེས་པ་དྲངས་ཏེ།དེ་དག་ལེགས་པར་འགྲུབ་པའི་རྟེན་དུ་
བང་ཐོབ་ནས་དམ་ཚིག་དང་སྡོམ་པ་ཚུལ་བཞིན་དུ་སྲུང་བའི་སྒོ་ནས་ཐ་ན་ཐུན་རེ་ཙམ་ཡང་ཉམས་སུ་ལེན་པ་ལ་འབད་པར་བྱ་ཞིང་།དལ་བ་དོན་ལྡན་དུ་བྱའོ།།།།སྨྲས་པ།འཇམ་དཔལ་ཞི་ཁྲོ་དུས་ཀྱི་མཐའ་འདིར་ཡང་།།ངུར་སྨྲིག་གར་གྱིས་ནི་རོ་ལ་བླ་མ་མཆོག།ཀུན་མཁྱེན
ཆོས་ཀྱི་རྒྱལ་པོ་བཙོང་ཁ་བའི།།ཐུགས་བཅུད་སྙིང་པོ་མན་ངག་འདི་ཀོ་མཚར།།ཚུལ་འདིར་བརྟེན་པའི་ལེགས་བཤང་མང་མོད་ཀྱི།།དམ་པའི་གསུང་གིས་བསྐུལ་ཞིང་རང་ཉིད་ཀྱང་།།ཆོས་ཀྱི་བགོ་སྐལ་འདོད་པས་གཞུང་མང་ལ།།ཇི་བཞིན་འདྲིས་པའི་ཚུལ་གྱིས་འདི་ཉིད་བགྱིས།།
གང་འདིས་མི་འདོད་གྱ་གྱུས་ཡིད་དཀྲུགས་པའི།།བློ་ངན་ཕྱོགས་ལྷུང་ཅན་ལ་དགའ་སྤྲོའི་དཔལ།།སྟེར་བར་མི་ནུས་འོན་ཏེ་གཟུར་གནས་འགར།།ཅུང་ཟད་ཕན་པར་སྲིད་ཚེ་དོན་དང་བཅས།།འདིར་འབད་ལས་བྱུང་ལེགས་སྤྱད་ཨ་མྲྀ་ཏ།།ཇི་སྙེད་བདག་རྒྱུད་རིན་ཆེན་ཀཱ་ལ་ཤར།།གཅིག
ཏུ་འགྱིལ་བ་གང་དེ་འགྲོ་བ་ཀུན།།འཆི་མེད་ཟུང་འཇུག་གོ་འཕང་ཐོབ་ཕྱིར་བསྔོ།།ཅེས་པ་འདི་ནི།ལུགས་གཉིས་ཀྱི་མངའ་བདག་ཆེན་པོ་ཀོའུ་ཤྲི་ནང་སོ་ཡིས་ཀྱིས་དོན་གཉེར་ཅན་འགའ་ཞིག་ལ་ཕན་པའི་དོན་དུ་དགོངས་ནས།གནང་སྦྱིན་དང་བཅས་ཏེ་གསུང་གིས་བསྐུལ་བ་ལ་བརྟེན་ནས།
སློབ་དཔོན་རིན་པོ་ཆེ་རྡོ་རྗེ་འཆང་ཆེན་པོ་བློ་བཟང་སྦྱིན་པ་དང་ཁྲི་ཆེན་བློ་བཟང་དར་རྒྱས་རྣམ་པ་གཉིས་ཀྱི་དྲུང་དུ་ཆོས་འདིའི་དབང་རྒྱུན་དང་།ཁྱད་པར་སྔ་མའི་དྲུང་དུ་འདིའི་ཉམས་འཁྲིད་རྫོགས་པར་བློ་འཛིན་གྱི་ཚུལ་དུ་ཐོབ་ཅིཔ་གཤིན་རྗེ་གཤེད་ཀྱི་རྣལ་འབྱོར་ལ་ཉམས་ལེན་ཕྱོགས་

ཙམ་ཞིག་བགྱིད་པར་རློམ་པ་དང་།འདིར་ཅོ་ནེའི་སྔགས་དང་མཚན་ཉིད་ཀྱི་བླ་མའི་གོ་སར་གནས་པའི་ཤཱཀྱའི་དགེ་སློང་བཤད་སྒྲུབ་མིང་ཅན་གྱིས།འདི་སྐོར་གྱི་གཞུང་མང་པོ་མཐོང་བ་ལ་བརྟེན།འདི་ལས་རྒྱས་པར་སྤྲོ་ནུས་མོད་ཀྱང་མང་དུ་དོགས
ནནས་ཅུང་ཟད་བསྡུས་པའི་ཚུལ་གྱིས་སྦྱར་བའོ།།ལེགས་བཤད་དྲི་ལྡན་རྩི་མ་གྷིས།།གཟུར་གནས་སོམ་ཉིའི་དྲུག་སེལ་ཀྱང་།།ཕྲག་དོག་གྱ་གྱུའི་དུག་འཆང་བའི།།ལྟོ་འགྲོའི་རིགས་ཀྱིས་ག་ལ་འདོད།ཅེས་ཀྱང་སྨྲས་སོ།།མངྒ་ལཾ།